<classify> Kikao hicho kilifanyika baada ya mechi dhidi ya Yanga kwenye Uwanja wa CCM Kirumba juzi ambapo Toto ililala kwa mabao 2-1.Akithibitisha suala hilo mmoja wa wanachama wa Toto, John Kisura alisema Gao hana sifa tena za kuwa kiongozi wao.Tumepoteza mchezo huu kwa sababu kamati tendaji ilikatika kuna watu walijifanya Yanga lakini wao ni viongozi wa Toto Africans. Waziri Gao alituambia Mimi sio Toto mpaka mechi ya Yanga itakapoisha, huyo Gao yupo Toto kwa maslahi yake, alisema Kisura.Kisura alisema Gao ameshindwa kuangalia hata mechi kisa mapenzi yake na klabu ya Yanga. Kisura alisisitiza mechi ya Yanga imeleta mpasuko mkubwa katika klabu yao. Mwanachama mwingine Joseph Andrea amelalamikia usaliti mkubwa kutoka kwa viongozi wao.Kuna kitu viongozi wamepewa haiwezekani lile goli la pili kufungwa hii mechi tumesalitiwa kabisa sio siri, alisema Andrea. Akizungumza na gazeti hili Gao alithibitisha kusimama uongozi wa Toto A kwa kuwa ana mapenzi makubwa na Yanga. Ni kweli nimesimama uongozi Toto kwa vile nina mapenzi na Yanga, alisema.Akizungumzia mechi hiyo msemaji wa Yanga, Jerry Muro alifurahia ushindi wa Yanga akisema Toto ni mtoto wao aliyelelewa siku nyingi.Toto akija kwa Yanga bado ni mtoto wetu, tunashukuru Toto tumemlea vizuri. Tulimpa mbinu nzuri akamfunga wa matopeni. Labda nikuhakikishie kitu kimoja Toto angeshinda goli 2, sisi tungeshinda goli 3, angeshinda 4 sisi tungeshinda goli 5, alisema Muro.Muro alisema Toto kwao ni rafiki ni timu ambayo wameilea na ni wadogo zao.Suala la leo juzi ilikuwa ni lazima Toto afungwe ili baba achukue Ubingwa. Hatujaja kumuaibisha Toto lazima ujue Yanga na Toto tuna historia iliyotukuka tangu kuanzishwa kwa vilabu hivi. Mechi ya leo juzi ilikuwa tunadumisha mawasiliano mazuri na Toto, alisema Muro.  <topic>: michezo 